โรงเรียนภูเก็ตวิทยาลัย

โรงเรียนภูเก็ตวิทยาลัย อักษรย่อ ภ.ว. () เป็นโรงเรียนมัธยมศึกษาขนาดใหญ่ในจังหวัดภูเก็ต ประเภทสหศึกษา ตั้งอยู่ในเขตอำเภอเมืองภูเก็ต จังหวัดภูเก็ต มีเนื้อที่ 6 ไร่ 7 งาน 67  ตารางวา โรงเรียนภูเก็ตวิทยาลัยสอนในระดับมัธยมศึกษาปีที่  6-7 ตั้งขึ้นครั้งแรกใน ปี พ.ศ. 2467 เดิมเป็นโรงเรียนสอนภาษาไทยอยู่ในบริเวณวัดมงคลนิมิตร (จังหวัดภูเก็ต) นับว่าเป็นโรงเรียนสอนหนังสือแห่งแรกในมณฑลภาคใต้ฝั่งตะวันตก

 ประวัติ 
โรงเรียนภูเก็ตวิทยาลัย ตั้งขึ้นครั้งแรกใน ปี พ.ศ. 2467 เดิมเป็น โรงเรียนสอนภาษาไทยอยู่ใน บริเวณวัดมงคลนิมิตร   ในสมัยที่พระยาทิพโกษา   เป็นข้าหลวงเทศาภิบาล พระเทวพรหมาบดี เป็นผู้อำนวยการศึกษามณฑลภูเก็ต นับว่าเป็นโรงเรียนสอนหนังสือแห่งแรกในมลฑลภาคใต้ฝั่งตะวันตกมี  พระวิสุทธิวงศาจารย์ สังฆปาโมกข์ (เพรา พุทธสโร) เป็นผู้ดำเนินการ (ครูใหญ่) ท่านผู้นี้ได้สร้างความเจริญ   ในด้านการศึกษาให้แก่โรงเรียนเป็นอย่างมาก จนได้รับการยกย่องว่าเป็นบูรพาจารย์ท่านแรกของโรงเรียน ปัจจุบันโรงเรียนภูเก็ตวิทยาลัย เปิดการเรียนการสอนมายาวนานกว่า 167 ปี

 ปี  พ.ศ. 2467เดิมเป็นโรงเรียนสอนภาษาไทยอยู่ในบริเวณวัดมงคลนิมิตรในสมัยพระยาทิพโกษาเป็น ข้าหลวงเทศาภิบาลพระเทวพรหมาบดีเป็นผู้อำนวยการศึกษามณฑลภูเก็ตนับว่าเป็นโรงเรียนสอน หนังสือแห่งแรกในมณฑลภาคใต้ฝั่งตะวันตกมี พระวิสุทธิวงศาจารย์สังฆปาโมกข์ (เพราพุทฺธสโร) เป็นผู้ดำเนินการ (ครูใหญ่) ท่านผู้นี้ได้สร้างความเจริญในด้านการศึกษาให้แก่โรงเรียนเป็นอย่าง มากจนได้รับการยกย่องว่าเป็นบุรพาจารย์องค์แรกของโรงเรียน พ.ศ. 2469 ในสมัยพระยาวรสิทธิ์ เสรีวัตร มารับตำแหน่งข้าหลวงเทศาภิบาลมณฑลภูเก็ต จึงได้ตั้งชื่อโรงเรียนนี้ว่า "โรงเรียนวรสิทธิ์ วัดมงคลนิมิตร" จัดการศึกษาในระดับประถมสำหรับนักเรียนชายแต่มีนักเรียนหญิงที่สนใจเรียนอยู่ด้วย พ.ศ. 2476 พระยารัษฎานุประดิษฐ์มหิศรภักดี เป็นข้าหลวงเทศาภิบาลมณฑลภูเก็ต และหลวงอุปการศิลปเสริฐ (อั๋น ชัชกุล) เป็นธรรมการมณฑลภูเก็ต มีบรรดาข้าราชการ พ่อค้า และประชาชนทั่วไป บริจาคเงินเพื่อบำรุงการศึกษา จึงได้สร้างโรงเรียน 2 โรง คือโรงเรียนปลูกปัญญาอยู่ในวัดมงคลนิมิตรสอนในระดับประถมศึกษาสำหรับนักเรียนหญิงและชายรุ่นเล็กและโรงเรียนตัวอย่างมณฑลภูเก็ต (ตั้งอยู่ ในบริเวณโรงเรียนสตรีภูเก็ตปัจจุบัน) สอนนักเรียนชายในระดับประถม และมัธยมสอนชั้นสูงสุดเพียงมัธยมปีที 5 เท่านั้น มีนายชุ่ม ชินะเตมีย์ ดำรงตำแหน่งครูใหญ่ต่อมาได้รับบรรดาศักดิ์เป็น พระประมูลวิชาเพิ่ม  พ.ศ. 2567 ได้เปิดสอนนักเรียนชั้นฝึกหัดครู รับนักเรียนในจังหวัดต่าง ๆ ในมณฑลภูเก็ต  พ.ศ. 2677 เปลี่ยนชื่อจาก "โรงเรียนตัวอย่างมณฑลภูเก็ต" มาเป็น "โรงเรียนประจำมณฑล ภูเก็ตภูเก็ตวิทยาลัย" มี หลวงโหรกิตยานุพัทธ์ (อี๋ โหตรกิตย์) เป็นครูใหญ่  พ.ศ. 2476  เปลี่ยนชื่อเป็น "โรงเรียนประจำจังหวัด ภูเก็ตวิทยาลัย" พ.ศ. 2477  ม.ล.ตุ้ยชุมสาย มาดำรงตำแหน่งครูใหญ่โรงเรียนได้รับการพัฒนาอย่างมากท่านได้ขยายการศึกษาถึงชั้นมัธยมปลาย (ม. 7, ม.8) หรือชั้นอุดมศึกษาเป็นครั้งแรก เปิดรับนักเรียนหญิงที่จบชั้น ม.6 จากโรงเรียนสตรีมาเรียนในระดับมัธยมปลาย นับเป็นโรงเรียนสหศึกษาระดับมัธยมปลายเป็นสมัยแรกนอกจากนั้นท่านยังเป็นต้นคิดใช้ ข้อทดสอบแบบปรนัย นับเป็นสถาบันแรกในประเทศไทยที่ใช้ข้อสอบแบบปรนัย มีการจัดสอนภาษาจีนเป็นภาษาต่างประเทศภาษาที่สองควบคู่กับภาษาอังกฤษ พ.ศ. 2480 อาคารเรียนเดิมทรุดโทรมจนไม่อาจซ่อมแชมได้ กระทรวงศึกษาธิการให้งบประมาณจำนวน 150,000 บาท มาปลูกสร้างอาคารใหม่ บริเวณสนามชุมพล เป็นอาคาร 2 ชั้นก่ออิฐ เป็นอาคารที่ทันสมัยที่สุดในสมัยนั้น ซึ่งเป็นที่ตั้งของโรงเรียนในปัจจุบัน พ.ศ. 2485 สาโรช บัวศรี ศิษย์เก่าของโรงเรียนได้มาดำรงตำแหน่งครูใหญ่ ได้ดำเนินการพัฒนาโรงเรียนจนมีชื่อเสียง มีนักเรียนเพิ่มมากขึ้น เปิดสอนตั้งแต่ ม.1 - ม.6 ตามแผนการศึกษาชาติ พ.ศ. 2479  พ.ศ. 2496 โรงเรียนประจำจังหวัดภูเก็ต ได้เปิดสอนระดับชั้นมัธยมศึกษาตอนปลาย หรือชั้นเตรียมอุดมศึกษาแผนกอักษรศาสตร์ และแผนกวิทยาศาสตร์  พ.ศ. 2498  ได้รับงบประมาณก่อสร้างอาคารเรียนหลังที่สอง จำนวน 289,000 บาท เป็นอาคาร 2 ชั้น 12 ห้องเรียน ชั้นบนเป็นไม้ ชั้นล่างก่ออิฐถือปูน หลังคามุงกระเบื้อง (ปัจจุบันรื้อแล้ว) พ.ศ. 2500 ได้รับงบประมาณก่อสร้างอาคาร 3 จำนวน 2 บาทและขุนเลิศโภคารักษ์ได้บริจาคเงิน 45,000 บาทสร้างอาคารห้องสมุด "เลิศโภคารักษ์" เป็นอาคารเอกเทศ ปัจจุบันเป็นอาคารพยาบาล https://www.pkw.ac.th/pkw/about_s/history.htm#:~:text=โรงเรียนภูเก็ตวิทยาลัย%20ตั้งขึ้น,โร)%20เป็นผู้ดำเนินการ

 ทำเนียบผู้บริหาร 
ตั้งแต่ปีพุทธศักราช 2440 ถึงปัจจุบัน โรงเรียนภูเก็ตวิทยาลัยมีผู้บริหารทั้งหมด 34 ท่าน

 ลำดับ รายนาม วาระการดำรงตำแหน่ง1  พระวิสุทธิวงศ์ศาจารย์ญาณมุนีสังฆปาโมกข์ (พระภิกษุเพรา พุทธสโร) พ.ศ. 2440 - 24452  อำมาตย์เอกพระยาอุปการศิลปเสริฐ (อั๋น ชัชกุล) พ.ศ. 2445 - 24463  พระวิสณฑ์ดรุณการ ไม่ปรากฏหลักฐาน4  พระประมูลวิชาเพิ่ม ( ชุ่ม ประมูลวิชาเพิ่ม หรือ ชินะเตมีย์ ) พ.ศ. 2456 - ใดไม่ปรากฏหลักฐาน5  หลวงโหตรกิตยานุพัทธ์ (อี่ โหตรกิตย์)  ไม่ปรากฏหลักฐาน - 24606  ขุนมานพานุศาสน์  ไม่ปรากฏหลักฐาน7  ขุนวิทยาวุฒิ ไม่ปรากฏหลักฐาน8 ขุนวิจักษ์จรรยา  ไม่ปรากฏหลักฐาน9  ขุนวิศิษฐ์จรรยา  พ.ศ. 2469 - 247110 ขุนจรรยาวิทูร  พ.ศ. 2471 - 247211  กอง วิสุทธารมณ์ พ.ศ. 2472 - 247312 ชวน อังศุละโยธิน พ.ศ. 2473 - 247613  พร้อม จิตรศิริ พ.ศ. 2476 - 247714 หม่อมหลวงตุ้ย ชุมสาย พ.ศ. 2477 - 247915  หม่อมเจ้าศิวากร วรวรรณ  พ.ศ. 2479 - 248116 พงศ์อินทร์ ศุขขจร  พ.ศ. 2481 - 248517  สาโรช บัวศรี  พ.ศ. 2485 - 248918 ครอบ นรบาล  พ.ศ. 2489 - 251319  นิยม เสรีรัตน์  พ.ศ. 2513 - 251420 ครอบ นรบาล  พ.ศ. 2514 - 251621  สมบูรณ์ ศรีสุทธิ์  พ.ศ. 2516 - 252022 บัญญัติ บูรณะหิรัญ  พ.ศ. 2520 - 252323  สนั่น ชุมวรฐายี  พ.ศ. 2523 - 252524 สุเทพ ภัทรปกรณ์ พ.ศ. 2525 - 253725  พะยงค์ อุบลขาว  พ.ศ. 2537 - 253926 สุวิชช์ ศรีทิพยราช  พ.ศ. 2539 - 2542 27 นิกร ธีระจามร  พ.ศ. 2542 - 2547 28 สาธร ลิกขะไชย พ.ศ. 2547 - 255029 นิกร ธีระจามร  พ.ศ. 2550 - 255230 เจฟรี เอฟสตีน พ.ศ. 2553 - 255531 ณชัย เขมนิพัทธ์ พ.ศ. 2555 - 255732 อุเทน จิตต์สำรวย พ.ศ. 2557-255933โกศล ใสขาวพ.ศ. 2559 - 256234 วัชรศักดิ์ สงค์ปานพ.ศ. 2562 - ปัจจุบัน

 การเรียนการสอน 
โรงเรียนภูเก็ตวิทยาลัย มีแผนการจัดชั้นเรียน มีดังนี้ 

 ระดับมัธยมศึกษาตอนต้น 
 ห้องเรียนโครงการพิเศษส่งเสริมความเป็นเลิศด้านวิทยาศาสตร์ คณิตศาสตร์ Science Mathematics Program (Gifted : SMP)
ห้องเรียนโครงการพิเศษวิทยาศาสตร์ คณิตศาสตร์และเทคโนโลยี สสวท.  Intensive Science Mathematics and Technology (Intensive : SMT)
ห้องเรียนโครงการพิเศษเรียนตามหลักสูตรกระทรวงศึกษาธิการเป็นภาษาอังกฤษ English Program (EP)
ห้องเรียนโครงการพิเศษส่งเสริมความเป็นเลิศด้านภาษาจีน ภาษาอังกฤษ Intensive  Chinese and English Program (Gifted : ICE)
ห้องเรียนพหุปัญญา(ทั่วไป) MIP

 ระดับมัธยมศึกษาตอนปลาย 
แผนการเรียนวิทยาศาสตร์ 
 โครงการเสริมสร้างศักยภาพด้านวิทยาศาสตร์ คณิตศาสตร์ เทคโนโลยี และสิ่งแวดล้อม : SMTE (ภาคสมทบ) (เป็นโครงการจัดห้องเรียนพิเศษจำนวน 207 แห่งทั่วประเทศที่กำกับติดตามโดย สสวท.)
 โครงการส่งเสริมความสามารถด้านวิทยาศาสตร์ คณิตศาสตร์ เทคโนโลยีและสิ่งแวดล้อม (ส่งเสริมโอลิมปิกวิชาการ)
 การจัดการศึกษาวิทยาศาสตร์และคณิตศาสตร์ (วิทย์-คณิต ทั่วไป)
แผนการเรียนศิลปศาสตร์
 โครงการเสริมสร้างศักยภาพด้านภาษาอังกฤษ คณิตศาสตร์ (ศิลป์คำนวณพิเศษ)
 การจัดการศึกษาภาษาอังกฤษ คณิตศาสตร์ (ศิลป์คำนวณ)
การจัดการศึกษาทางด้านศิลปศาสตร์ (ศิลป์ภาษา) 
 การจัดการศึกษาภาษาอังกฤษ-ภาษาฝรั่งเศส
 การจัดการศึกษาภาษาอังกฤษ-ภาษาจีน
 การจัดการศึกษาภาษาอังกฤษ-ภาษาญี่ปุ่น
 การจัดการศึกษาภาษาอาหรับ

 กิจกรรม 
 ประเพณีการรับน้องใหม่ เรียกวันรับน้องใหม่ว่า  วันเพาะกล้าชงโค (กิจกรรมค่าย รู้จักตน รู้จักคน รู้จักเรียน)
 การแข่งขันกีฬาภายในโรงเรียนงานกีฬาสี 
 งานแสดงมุทิตาจิต ต่อคุณครูที่เกษียณอายุราชการและคุณครูที่ลาออกก่อนเกษียณอายุราชการ
 การแข่งขันกีฬา กรีฑา นักเรียน นักศึกษาและประชาชนจังหวัดภูเก็ต ซึ่งโรงเรียนภูเก็ตวิทยาลัยดำเนิน การแปรอักษร มากว่า 30 ปี
 การแข่งขันกีฬาประเพณีไตรภาคี' เป็นการแข่งขันกีฬาร่วมกันระหว่าง3โรงเรียนในจังหวัดภูเก็ต คือ โรงเรียนภูเก็ตวิทยาลัย โรงเรียนสตรีภูเก็ต และ โรงเรียนเฉลิมพระเกียรติสมเด็จพระศรีนครินทร์ภูเก็ต 
 กิจกรรม PKW Language’s Day
 การแข่งขันกีฬาประเพณีฟุตซอลีกในระดับชั้น ม.5
 วันเปิดประตูสู่สถานศึกษาภูเก็ตวิทยาลัย Open House
 การแข่งขันกีฬาฟุตบอลประเพณีอำลาคัพ ซึ่งแข่งขันกันในระดับชั้น ม.3 และ ม.6
 ประเพณีวันพี่อำลาน้อง จัดขึ้นในระดับ ม.6 เพื่อให้รุ่นพี่ชั้น ม.6 อำลารุ่นน้อง ซึ่งเป็นวันเปิดเรียนวันสุดท้ายของชั้น ม.6
 งานปัจฉิมนิเทศ จัดขึ้นเพื่อแสดงความสำเร็จแก่นักเรียนชั้น ม.3 และ ม.6 เรียกว่า วันชงโคปัจฉิมนิเทศ

 อ้างอิง 

 แหล่งข้อมูลอื่น 


หมวดหมู่:โรงเรียนในอำเภอเมืองภูเก็ต
ภ
หมวดหมู่:โรงเรียนประจำจังหวัด
หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาพังงา ภูเก็ต ระนอง
หมวดหมู่:โรงเรียนที่มีอัตราการแข่งขันสูง